มีผื่นขึ้นที่มือ ไม่มีอาการคันครับ จะมีแค่เฉพาะตรงหลังมือ ทั้งสองข้าง เกิดจากอะไรครับ แล้วเกี่ยวกับพักผ่อนน้อยไหมครับอันนี้ภาพมือผมประกอบครับ
สวัสดีค่ะ ผื่นซึ่งเป็นตุ่มนูนเล็กๆ สีออกขาว ที่ขึ้นบริเวณหลังมือ อาจเกิดจาก- การระคายเคืองจากสารเคมีต่างๆ เช่น สบู่ โลชั่น ผงซักฟอก เป็นต้น- ผื่นแพ้สัมผัส มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น แต่บางครั้งผื่นอาจแพร่กระจายได้ ส่วนมากมักเกิดจากการแพ้ นิกเกิล ยาง เป็นต้น แต่อาการคือผิวหนังแดง บวม คัน มีตุ่มพุพองขึ้น มีของเหลวไหลซึมออกมา หนังลอก เป็นต้น- ภูมิแพ้ผิวหนัง แต่ก็จะมีอาการคันเป็นหลัก และอาการจะเป็นๆ หายๆ เป็นตามผิวหนังส่วนต่างๆ ไม่เฉพาะแต่ที่มือ- ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้นสำหรับการพักผ่อนน้อย ไม่น่าเป็นสาเหตุที่ทำให้เกิด ยกเว้นว่าเป็นผื่นภูมิแพ้ผิวหนัง ซึ่งการพักผ่อนน้อย อาจกระตุ้นให้อาการกำเริบได้ แต่เนื่องจากไม่มีอาการคัน และไม่เคยมีอาการเป็นๆ หายๆ มาก่อน ก็ไม่น่าเป็นผื่นภูมิแพ้ผิวหนังในเบื้องต้น ควรหลีกเลี่ยงการใช้สิ่งต่างๆ ที่ไม่เคยใช้มาก่อน เช่น สบู่ยี่ห้อที่ไม่เคยใช้ งดการทาโลชั่นต่างๆ งดการใช้เจลแอลกอฮอล์หรือสเปรย์แอลกอฮอล์ไปก่อน หากต้องสัมผัสกับสารเคมี เช่น การล้างห้องน้ำ ก็ควรใส่ถุงมือป้องกัน งดทานอาหารเสริมต่างๆ ไม่ซื้อทานยาเอง เป็นต้น งดการแคะ แกะ เกาผื่น หากอาการไม่ดีขึ้น ผื่นไม่หายไป หรือเพิ่มจำนวนมากขึ้น ก็ควรไปพบแพทย์เฉพาะทางผิวหนังเพื่อรักษาค่ะ